|  |
| --- |
| **Utazási támogatás 30 éven felüli álláskeresőknek****Álláskeresőként végre munkalehetőséget kapott, de aggasztják az utazási költségek? Elhelyezkedése esetén utazási támogatást kaphat, az utazás módjától függetlenül, akár 66.700 Ft/hó összegben is!**A TOP\_PLUSZ-3.1.1-21-NG1-2022-00001 „Nógrád vármegyei foglalkoztatási paktum Plusz elnevezésű munkaerőpiaci programba bevont **30 év feletti** álláskereső részére vissza nem térítendő **utazási** **támogatást** nyújtunk az alábbiak szerint:**Támogatást igényelhet, aki Nógrád vármegyében lakóhellyel rendelkező:*** Szakképzettséggel nem rendelkező, nem alacsony iskolai végzettségű álláskereső,
* Tartósan, legalább 6 hónapja regisztrált álláskereső,
* Inaktív személy,
* Közfoglalkoztatásból három hónapon belül kilépő álláskereső.
 |
| ***A legfontosabb jogosultsági feltételek:**** legalább 1 hónapja regisztrált álláskereső,
* a leendő munkavégzési helye a lakóhelytől legalább 10 km-re, de nem több, mint 60 km-re van, és a lakóhelyétől eltérő településen található,
* a támogatás az igénybe vett közlekedési eszköztől függetlenül kérelmezhető (nem szükséges a bérletet leadni, bemutatni)

***A támogatási konstrukció fontosabb sajátosságai:**** A kérelmet **a foglalkoztatási jogviszony kezdetének napját megelőző napig lehet be­nyúj­ta­ni.**
* A kérelmet a lakóhelye, tartózkodási helye szerint illetékes - álláskeresői nyilvántartást végző, illetve programba bevonást végző - járási hivatalhoz kell benyújtani
* A támogatás maximum **hat teljes naptári hónapra** nyújtható, de legfeljebb a foglalkoztatási jog­vi­szony fennállásának idő­tar­ta­mába eső teljes hónapokra. Felhívjuk a figyelmét, hogy a ha­tá­lyos jog­sza­bá­lyok értelmében **a támogatás lejártát követő egy évben újabb utazási** **tá­mo­gatásban nem részesülhet**!
* A támogatás a lakóhely és a munkavégzés helye közötti távolság függvényében adható, és **13.340 Ft/hó –66.700 Ft/hó** közötti összeg lehet.
* A támogatás havonta, utólag, a havi elszámolás benyújtását követően ke­rül kiutalásra. A havi el­szá­mo­lásként a bérjegyzék küldendő be, melynek határideje a tárgyhónapot követő hó­nap 12. napja.
* A támogatás kifizetése csak bankszámlára történhet.
 |
| [**A** **támogatás igényléséhez szükséges dokumentumok**](https://nfsz.munka.hu/cikk/1620) a [www.munka.hu](http://www.munka.hu) oldalon elérhetők. Az alábbiak meg­is­merése és használata a kérelmezőkre nézve kötelező:* a támogatás részletszabályait tartalmazó Hirdetmény, amely egyben az Általános Szerződési Fel­tételek is,
* kérelem nyomtatvány
* összeférhetetlenségi nyilatkozat (összeférhetetlenség fennállása esetén használandó), és a nyilatkozat meg­tételéhez szükséges döntéshozói, döntés-előkészítői névsor
 |

A TOP\_PLUSZ-3.1.1-21-NG1-2022-00001 „Nógrád vármegyei foglalkoztatási paktum Plusz” stratégiai jelentőségű Pillér projekt forrását az Európai Szociális Alap Plusz és Magyarország költségvetése társfinanszírozása biztosítja.